Source: https://www.epi.sk/print/zz/1987-4.htm
Timestamp: 2020-05-30 14:41:42+00:00

Document:
4/1987 Zb. Vyhláška Ministerstva školstva Slovenskej socialistickej republiky a Ministerstva práce a sociálnych... | Znenie 01.03.1987
Vyhláška č. 4/1987 Zb.Vyhláška Ministerstva školstva Slovenskej socialistickej republiky a Ministerstva práce a sociálnych vecí Slovenskej socialistickej republiky o finančnom a hmotnom zabezpečení žiakov stredných odborných učilíšť, stredných odborných učilíšť pre mládež vyžadujúcu osobitnú starostlivosť a osobitných odborných učilíšť
Čiastka 2/1987
Platnosť od 11.02.1987 do31.12.1990
Účinnosť od 01.03.1987 do31.12.1990
Zrušený 503/1990 Zb.
Ministerstva školstva Slovenskej socialistickej republiky a Ministerstva práce a sociálnych vecí Slovenskej socialistickej republiky
zo 7. januára 1987
o finančnom a hmotnom zabezpečení žiakov stredných odborných učilíšť, stredných odborných učilíšť pre mládež vyžadujúcu osobitnú starostlivosť a osobitných odborných učilíšť
Ministerstvo školstva Slovenskej socialistickej republiky a Ministerstvo práce a sociálnych vecí Slovenskej socialistickej republiky ustanovujú po prerokovaní so zúčastnenými ústrednými orgánmi podľa § 24 ods. 3 zákona č. 29/1984 Zb. o sústave základných a stredných škôl (školský zákon):
Táto vyhláška upravuje finančné a hmotné zabezpečenie žiakov stredných odborných učilíšť, stredných odborných učilíšť pre mládež vyžadujúcu osobitnú starostlivosť a osobitných odborných učilíšť (ďalej len „učilište“).
Kategórie odborov
(1) Na účely finančného a hmotného zabezpečenia žiakov učilíšť sa študijné a učebné odbory (ďalej len „odbor“) zaraďujú do kategórie A a do kategórie B.
(2) Do kategórie A sa zaraďujú zvýhodnené odbory:
a) v odvetviach národohospodársky najdôležitejších,
b) vo všetkých odvetviach národného hospodárstva,
c) v ktorých sa žiaci pripravujú pre vybrané organizácie určené so zreteľom na plánované mimoriadne medzioblastné presuny žiakov pre hlavné mesto Slovenskej socialistickej republiky Bratislavu.
(3) Zoznam zvýhodnených odborov zaradených do kategórie A tvorí prílohu tejto vyhlášky.1)
(4) Do kategórie B sa zaraďujú ostatné odbory.
Odmeňovanie žiakov v prípravnom období
(1) V prípravnom období2) sa poskytujú žiakom odmeny, ktorých výška sa určí v rámci rozpätia uvedeného v odseku 2 za každý mesiac podľa celkového zhodnotenia prospechu a správania žiaka.
(2) Mesačné odmeny sa poskytujú žiakom v rozpätí:
Odbory Rozpätie mesačných odmien
a) banské, v odvetviach národohospodársky najdôležitejších, v ktorých sa vykonáva odborný výcvik pod zemou 30-200 30-500 30-600
b) v odvetviach národohospodársky najdôležitejších a vo všetkých odvetviach národného hospodárstva 30-150 30-250 30-500
c) v ktorých sa žiaci pripravujú pre vybrané organizácie určené so zreteľom na plánované mimoriadne medzioblastné presuny žiakov pre hlavné mesto Slovenskej socialistickej republiky Bratislavu 30-80 30-150 30-350
v kategórii B 20-40 20-80 20-200
(3) Žiakom študujúcim v odboroch, v ktorých štúdium trvá najviac 2 roky a štyri mesiace v 2. ročníku a žiakom študujúcim v ostatných odboroch v 3. a 4. ročníku, ktorí vykonávajú v súlade s učebnými plánmi a učebnými osnovami odborný výcvik v produktívnej práci, poskytne sa odmena podľa § 4 a 5. Ak takto určená odmena je nižšia ako horná hranica mesačnej odmeny, ktorá by sa žiakom poskytla podľa odseku 2, poskytne sa im mesačná odmena podľa odseku 2 a žiakom študujúcim v odboroch, v ktorých štúdium trvá najviac 2 roky a 4 mesiace prípadne aj podľa odseku 1 a 4.
(4) Žiakom môže byť mesačná odmena znížená pod spodnú hranicu rozpätia alebo sa mesačná odmena neprizná, ak sa im v príslušnom mesačnom období preukáže neospravedlnená neprítomnosť na vyučovaní alebo iné vážne previnenie. Toto ustanovenie sa nevzťahuje na žiakov uvedených v odseku 3 a § 6 ods. 1, okrem žiakov, ktorých štúdium trvá najviac 2 roky a 4 mesiace.
(5) Mesačná odmena sa žiakom v období školských prázdnin, s výnimkou zimných a jarných prázdnin, neposkytuje.
Odmeňovanie žiakov v období odborného rozvoja
(1) V období odborného rozvoja2) poskytuje sa žiakom mesačná odmena v rámci mzdových predpisov platných v príslušnom odvetví, s ďalej uvedenými odchýlkami, podľa výsledkov produktívnej práce vykonanej v odbornom výcviku v súlade s učebnými plánmi a učebnými osnovami a podľa celkového zhodnotenia prospechu a správania žiaka.
(2) Žiakom sa za práce odmeňované v časovej mzde poskytne odmena v rozpätí 50 - 90% časovej mzdy, ktorú by dostali kvalifikovaní pracovníci za rovnaký výkon a rovnaké výsledky; za práce odmeňované v úkolovej mzde sa žiakom poskytne odmena v rozpätí 70 - 100% úkolovej mzdy, ktorú by dostali kvalifikovaní pracovníci za rovnaký výkon a rovnaké výsledky práce.
(3) Ak žiaci vykonávajú práce odmeňované v kolektívnej úkolovej mzde, poskytne sa im odmena vo výške podľa odseku 2 pre odmeňovanie práce v úkolovej mzde, najmenej však odmena určená pre práce v časovej mzde.
(4) Žiakom sa okrem odmien podľa odseku 2, poskytujú tiež prémie, odmeny a podiely na hospodárskych výsledkoch, ktoré by dostali kvalifikovaní pracovníci za rovnaký výkon a výsledky práce.
(5) Odmena podľa odseku 2 sa žiakom určuje z tarifnej triedy, ktorá je rovnaká ako osobná trieda, do ktorej sa žiaci zaradia podľa príslušných mzdových predpisov po ukončení štúdia v odbore.
(6) Žiaci, ktorí z dôvodov organizácie výučby nevykonávali v období odborného rozvoja v príslušnom mesačnom období odborný výcvik v produktívnej práci, dostanú odmenu v hornej hranici rozpätia, ktorá im patrí podľa § 3 ods. 2 v odbore tej istej kategórie a ročníka; ak vykonávali produktívnu prácu len v obmedzenom rozsahu, dostanú odmenu najmenej v hornej hranici rozpätia podľa § 3 ods. 2.
(1) Žiakom, ktorí v období odborného rozvoja vykonávajú za podmienok určených učebnou osnovou odborný výcvik v sťaženom alebo zdraviu škodlivom prostredí, poskytne sa k odmene určenej podľa § 4 príplatok, ktorý podľa mzdových predpisov patrí za rovnakých podmienok kvalifikovaným pracovníkom.
(2) Žiakom, ktorí z dôvodov organizácie výučby vykonávajú v období odborného rozvoja odborný výcvik výnimočne v sobotu alebo v nedeľu, sa poskytne k odmene určenej podľa § 4 príplatok, ktorý za rovnakú prácu a výkon v týchto dňoch patrí podľa mzdových predpisov kvalifikovaným pracovníkom.
Odmeňovanie žiakov pri odbornej praxi
(1) Žiaci, ktorí po splnení povinnej školskej dochádzky vykonávajú odbornú prax,3) dostanú v 2. ročníku štúdia alebo v 1. ročníku, ak ročník opakujú alebo v ňom splnili povinnú školskú dochádzku, odmenu určenú podľa § 3 ods. 2. Toto ustanovenie sa nevzťahuje na žiakov uvedených v § 3 ods. 3, okrem žiakov, ktorých štúdium trvá najmenej 2 roky a 4 mesiace. Žiaci, ktorí pri výkone odbornej praxe trvale dosahujú dobré výsledky a ich ospravedlnená neprítomnosť na vyučovaní nepresahuje 20 %, dostanú hornú hranicu príslušnej mesačnej odmeny.
(2) Žiaci, ktorí vykonávajú odbornú prax v treťom ročníku štúdia, dostanú odmenu určenú podľa § 4. Takto určenú odmenu dostanú aj žiaci študujúci v odboroch, v ktorých štúdium trvá najviac 2 roky a 4 mesiace, pri vykonávaní odbornej praxe v 2. ročníku štúdia.
Odmeňovanie žiakov osobitných odborných učilíšť
Žiakom osobitných odborných učilíšť4) sa počas celej prípravy poskytujú mesačné odmeny podľa § 3 ods. 1, 2 a 4 v rozpätí určenom pre odbory zaradené do kategórie B.
(1) Žiakom, ktorí študujú v kombinovanom štúdiu,5) poskytuje sa počas denného štúdia mesačná odmena. Výška mesačnej odmeny sa určí podľa výsledkov prospechu v rozpätí 20 až 200 Kčs.
(2) Okrem mesačnej odmeny môže sa žiakom počas denného štúdia z prostriedkov štátnych, družstevných a spoločenských organizácií poskytnúť odborové štipendium vo výške 400 Kčs za podmienok určených osobitnými predpismi.6)
Odmeňovanie žiakov v čase pracovnej neschopnosti
(1) V prípravnom období sa žiakom mesačná odmena určená podľa § 3 ods. 2 z dôvodu pracovnej neschopnosti nekráti. Mesačná odmena sa nekráti pri pracovnej neschopnosti ani žiakom denného štúdia v kombinovanom štúdiu, určená podľa § 8 ods. 1, ani žiakom osobitných odborných učilíšť, určená podľa § 7.
(2) Odmena určená podľa § 3 ods. 2 sa poskytne žiakom aj v období odborného rozvoja, ak začiatok pracovnej neschopnosti je v prípravnom období, najdlhšie však dovtedy, pokiaľ by sa im inak poskytovalo nemocenské.
(3) V období odborného rozvoja sa žiakom pri pracovnej neschopnosti poskytuje nemocenské podľa predpisov o nemocenskom poistení; v prípadoch uvedených v § 4 ods. 6 sa žiakom počas pracovnej neschopnosti poskytne nekrátená odmena.
(4) Pri pracovnej neschopnosti počas odbornej praxe sa žiakom odmena určená podľa § 6 ods. 1 nekráti; ak je žiakom pri odbornej praxi určená odmena podľa § 6 ods. 2, poskytuje sa im počas pracovnej neschopnosti nemocenské.
(1) Žiakom študujúcim v odboroch zaradených do kategórie A, žiakom sociálne odkázaným a žiakom stredných odborných učilíšť pre mládež vyžadujúcu osobitnú starostlivosť, ak sú ubytovaní v domove mládeže, poskytuje sa v prípravnom období celodenné stravovanie bezplatne; bezplatné celodenné stravovanie sa v prípravnom období poskytuje tiež žiakom v odboroch zaradených do kategórie B, ktorí musia byť z dôvodov umiestnenia učilišťa ubytovaní v domove mládeže.
(2) Žiakom študujúcim v odboroch zaradených do kategórie A, žiakom sociálne odkázaným a žiakom stredných odborných učilíšť pre mládež vyžadujúcu osobitnú starostlivosť, ktorí nie sú ubytovaní v domove mládeže, poskytuje sa v prípravnom období bezplatne jedno hlavné jedlo a jedno vedľajšie jedlo denne. Za hlavné jedlá sa považujú obed a večera, za vedľajšie jedlá raňajky, desiata a olovrant.
(3) Ostatným ubytovaným žiakom, vrátane žiakov denného štúdia v kombinovanom štúdiu, ak sú ubytovaní v domove mládeže, sa poskytuje celodenné stravovanie za úhradu.
(4) Žiakom študujúcim v odboroch kategórie B a žiakom denného štúdia v kombinovanom štúdiu, ktorí nie sú ubytovaní v domove mládeže, sa poskytuje stravovanie, ak o to požiadajú, za úhradu.
(5) Žiakom osobitných odborných učilíšť, ak sú ubytovaní v domove mládeže, poskytuje sa celodenné stravovanie po celé obdobie prípravy bezplatne; žiakom, ktorí nie sú ubytovaní v domove mládeže, sa po celé obdobie prípravy poskytuje bezplatne jedno hlavné jedlo a jedno vedľajšie jedlo denne.
(6) Žiakom sa poskytuje celodenné stravovanie v hodnote tohto finančného stravovacieho normatívu:
a) v odboroch, v ktorých sa vykonáva odborný výcvik pod zemou 22,10 Kčs, z toho
hodnota v Kčs
raňajky 3,70
desiata 2,40
obed 7,70
olovrant 1,90
večera 6,40
b) v odboroch v odvetviach národohospodársky najdôležitejších, v ktorých sa nevykonáva odborný výcvik pod zemou okrem odborov, v ktorých sa žiaci pripravujú pre vybrané organizácie určené so zreteľom na plánované mimoriadne medzioblastné presuny žiakov 20,10 Kčs, z toho
raňajky 3,30
desiata 2,00
obed 7,20
olovrant 1,80
večera 5,80
c) v odboroch, v ktorých sa žiaci pripravujú pre vybrané organizácie určené so zreteľom na plánované mimoriadne medzioblastné presuny žiakov a v odboroch zaradených do kategórie B 17,80 Kčs, z toho
raňajky 3,10
desiata 1,20
obed 6,70
olovrant 1,30
večera 5,50
(7) Náklady na nákup potravín do výšky finančného stravovacieho normatívu 17,80 Kčs uhrádza organizácia7) z prevádzkových nákladov. Rozdiel zvýšených nákladov uvedených v odseku 6 oproti hodnote finančného stravovacieho normatívu 17,80 Kčs uhrádza organizácia7) zo zisku po splnení povinných odvodov, daní a prídelov.8)
(8) Žiaci, ktorým sa poskytuje stravovanie za úhradu, alebo osoby, ktoré sú povinné týchto žiakov vyživovať, uhrádzajú za celodenné stravovanie po celý čas štúdia 12,50 Kčs. Rozdiel oproti finančnému stravovaciemu normatívu uhrádza organizácia.7)
(9) V období odborného rozvoja uhrádzajú žiaci uvedení v odsekoch 1 a 2 za celodenné stravovanie 12,50 Kčs. Rozdiel oproti výške finančného stravovacieho normatívu uhrádza organizácia.7)
(10) Za jedlá v jednotlivých častiach dňa sa uhrádza
raňajky 2,00 Kčs
desiata 1,20 Kčs
obed 4,50 Kčs
olovrant 1,20 Kčs
večera 3,60 Kčs.
(11) Ak je mesačná odmena žiakov v období odborného rozvoja bez zavinenia žiaka určená podľa § 4 ods. 6, poskytuje sa im stravovanie za podmienok ako v prípravnom období.
(1) Žiakom študujúcim v odboroch zaradených do kategórie A, žiakom sociálne odkázaným a žiakom stredných odborných učilíšť pre mládež vyžadujúcu osobitnú starostlivosť, ak sú ubytovaní v domove mládeže, poskytuje sa v prípravnom období ubytovanie bezplatne; bezplatné ubytovanie sa poskytuje v prípravnom období tiež žiakom v odboroch zaradených do kategórie B, ak musia byť z dôvodov umiestnenia učilišťa ubytovaní v domove mládeže.
(2) Žiakom osobitných odborných učilíšť sa poskytuje po celú dobu prípravy ubytovanie bezplatne.
(3) Žiakom, ak nie sú zvýhodnení podľa odseku 1, a žiakom denného štúdia v kombinovanom štúdiu sa poskytuje ubytovanie, ak oň požiadajú a ak to umožňuje kapacita domova mládeže, za úhradu vo výške
a) 40 Kčs mesačne, ak je domov mládeže vybavený ústredným kúrením, teplou vodou a izbami s lôžkovou kapacitou najviac pre troch žiakov,
b) 30 Kčs mesačne, ak domov mládeže vyhovuje iba niektorým z požiadaviek uvedených pod písmenom a),
c) 20 Kčs mesačne, ak domov mládeže nevyhovuje žiadnej požiadavke uvedenej pod písmenom a).
(4) V období odborného rozvoja uhrádzajú žiaci uvedení v odseku 1 za ubytovanie v domove mládeže sumy uvedené v odseku 3. Ak je odmena žiakov uvedených v odseku 1 v období odborného rozvoja bez zavinenia žiaka určená podľa § 4 odseku 6, poskytuje sa im ubytovanie za podmienok ako v prípravnom období.
(5) Mesačná úhrada za ubytovanie v domove mládeže sa nemení, aj keď žiak nie je ubytovaný počas všetkých dní v mesiaci. Ak je žiak ubytovaný iba časť mesiaca z dôvodov organizácie výučby, určí sa výška úhrady za ubytovanie úmerne k počtu dní, počas ktorých bol ubytovaný.
Organizácie7) poskytujú žiakom, okrem žiakov denného štúdia v kombinovanom štúdiu, pracovný odev a pracovnú obuv; v rozsahu určenom osobitnými predpismi9) dostanú žiaci aj osobné ochranné pracovné prostriedky, prípadne osobné vybavenie.
(1) Organizácia7) uhrádza žiakom preukázané cestovné verejnými hromadnými dopravnými prostriedkami
a) jednorazovo pri nástupe na štúdium z miesta trvalého pobytu do miesta nástupu;
b) z miesta trvalého pobytu, prípadne domova mládeže a späť, ak sa vyučovanie alebo výchova mimo vyučovania uskutočňuje mimo sídla učilišťa, prípadne mimo sídla strediska praktického vyučovania;
c) do miesta trvalého pobytu a späť dvakrát mesačne žiakom ubytovaným v domove mládeže študujúcim v odboroch podľa § 2 ods. 2, žiakom sociálne odkázaným, žiakom stredných odborných učilíšť pre mládež vyžadujúcu osobitnú starostlivosť a žiakom osobitných odborných učilíšť po celú dobu ubytovania;
d) do miesta trvalého pobytu a späť jedenkrát mesačne žiakom ubytovaným v domove mládeže študujúcim v odboroch zaradených do kategórie B, ak z dôvodov umiestnenia učilišťa musia byť ubytovaní v domove mládeže, v čase plnenia povinnej školskej dochádzky; po splnení povinnej školskej dochádzky štyrikrát ročne po celú dobu ubytovania;
e) do miesta trvalého pobytu a späť všetkým žiakom ubytovaným v domove mládeže v dňoch pracovného voľna a pracovného pokoja, ak nie je zabezpečená prevádzka domova mládeže vrátane stravovania.
(2) Žiakom denného štúdia v kombinovanom štúdiu možno uhradiť cestovné z miesta trvalého pobytu a späť podľa osobitných predpisov.10)
(3) Organizácia7) uhrádza žiakom preukázané cestovné autobusom alebo vlakom za 2. vozňovú triedu osobného vlaku, pri vzdialenosti nad 100 kilometrov vrátane príplatku na rýchlik. Žiaci sú povinní zaobstarať si preukazy na zľavu cestovného a zvoliť si najkratší smer cesty. Výdavky za cestovné miestnymi dopravnými prostriedkami a mestskou hromadnou dopravou organizácia7) neuhrádza.
(1) Žiak sa považuje za sociálne odkázaného, ak v uplynulom kalendárnom roku priemerný čistý mesačný príjem na jedného člena domácnosti, v ktorej žiak žije, nepresiahol 750 Kčs.
(2) Priemerným mesačným príjmom pre zistenie sociálnej odkázanosti sa rozumie priemer peňažných alebo peniazmi oceniteľných príjmov znížených o daň zo mzdy, prípadne o inú daň, ktorou sú tieto príjmy zdanené a ktoré dosiahli v uplynulom kalendárnom roku
a) obaja rodičia a žiak,
b) jeden z rodičov a žiak,
c) žiak a jeho manžel,
d) žiak v starostlivosti opatrovníka, pestúna alebo iného občana.
(3) Priemerný čistý mesačný príjem sa vyratúva z príjmov za predchádzajúci kalendárny rok, ak od tohto času nedošlo k zmene základnej mzdy alebo základnej pracovnej odmeny, alebo ak pracovný pomer niektorého z rodičov žiaka alebo manžela žiaka alebo žiaka nevznikol. Ak došlo ku zmene základnej mzdy alebo základnej pracovnej odmeny, vychádza sa zo základu priemernej čistej mesačnej mzdy (odmeny) odo dňa zmeny základnej mzdy (odmeny), ku ktorej sa priráta priemerný čistý mesačný príjem dosiahnutý z ostatných zložiek mzdy (odmeny) v predchádzajúcom kalendárnom roku. Ak v predchádzajúcom alebo v bežnom kalendárnom roku vstúpil niektorý z rodičov alebo manžel žiaka do pracovného pomeru, vyratúva sa priemerný čistý mesačný príjem odo dňa vstupu do pracovného pomeru.
(4) Do príjmov, ktoré sú základom zisťovania priemerného čistého mesačného príjmu, sa zahŕňajú:
8. štipendiá vedeckých ašpirantov a štipendiá účastníkov študijného pobytu,11)
9. príjmy určené na účely nemocenského poistenia a dôchodkového zabezpečenia pracovníkov poverených vykonávaním činností mimo územia Československej socialistickej republiky,12)
4. prémie a odmeny, na ktoré sa poskytli družstvu účelové dotácie,
5. naturálne požitky a iné plnenia, ak tieto príjmy patria členovi družstva aj v čase pracovnej neschopnosti,
2. odmeny vyplácané osobám v súvislosti s riešením úloh rozvoja vedy a techniky, tematických úloh, odmeny za vynálezy, objavy, zlepšovacie návrhy, priemyselné vzory, za nové spôsoby prevencie, diagnostiky a liečenia ľudí,13) z vierat a za nové spôsoby ochrany rastlín proti škodcom,
5. príjmy za hudobnú činnosť v súboroch ľudových hudobníkov,
6. odmeny za práce vykonávané v súvislosti s členstvom v organizáciách alebo kolektívnych orgánoch, a to bez ohľadu na to, či sú vyplácané v hotovosti alebo pripisované v prospech členských podielov,
e) príjmy podliehajúce dani z príjmov obyvateľstva,14)
f) všetky príjmy za poskytovanie služieb na základe povolenia národného výboru po odpočítaní sumy na vecné výdavky potrebné na dosiahnutie týchto príjmov,14)
g) všetky príjmy občanov z poľnohospodárskej výroby,15)
h) príjmy občanov podliehajúce dani z príjmov z literárnej a umeleckej činnosti,16)
i) nemocenské, podpora pri ošetrovaní člena rodiny,17) vyrovnávací príspevok v tehotenstve a materstve, peňažná pomoc v materstve,18),19)
j) dávky sociálneho zabezpečenia,18) okrem dávok uvedených v odseku 5,
k) zaopatrovací príspevok,18)
m) zrážky na úhradu výživného v prospech detí, z pracovnej odmeny osôb, ktoré sú vo výkone trestu odňatia slobody alebo vo väzbe,20)
n) príjmy žiaka z činností uvedených pod písmenami a) až h) a dávky sociálneho zabezpečenia, ak presahujú sumu 800 Kčs mesačne,
o) materský príspevok.
(5) Do príjmov, ktoré sú základom pre zisťovanie priemerného čistého mesačného príjmu, sa nezahŕňajú
e) zvýšenie dôchodku podľa príslušných predpisov,21)
g) odmena pestúnovi a príspevok na úhradu potrieb dieťaťa v pestúnskej starostlivosti,22)
i) pohrebné,
j) peňažná odmena dobrovoľným pracovníkom opatrovateľskej služby,
k) peňažná odmena poskytovaná pri životných a pracovných výročiach,23)
l) peňažné plnenie zo zmluvného poistenia,
m) odmeny vyplývajúce z pracovného pomeru na základe rámcovej pracovnej zmluvy alebo dohôd o občianskej výpomoci,
n) štipendium poskytované študujúcim v riadnom dennom štúdiu na stredných a vysokých školách,
o) príjmy žiakov z pracovného pomeru, z dohôd o prácach vykonávaných mimo pracovného pomeru a dávky sociálneho zabezpečenia do celkovej výšky 800 Kčs mesačne.
(6) Od priemerného čistého mesačného príjmu sa odpočíta suma určená súdom niektorému z rodičov žiaka alebo žiakovi, prípadne jeho manželovi, alebo poskytovaná na základe dohody schválenej súdom na plnenie vyživovacej povinnosti, prípadne poskytovaná dobrovoľne.
(7) Čistý mesačný príjem pripadajúci na jedného člena domácnosti sa zistí tak, že sa čistý príjem rodičov a žiaka alebo manžela žiaka a žiaka delí počtom členov domácnosti.
(8) Za členov domácnosti sa považujú
a) rodičia a ich vlastné alebo osvojené nezaopatrené deti (ďalej len „nezaopatrené deti“), a to v prípade, keď sa priemerný čistý mesačný príjem zisťuje u rodičov žiaka,
b) žiak, jeho manžel a ich nezaopatrené deti v prípade, keď sa priemerný čistý mesačný príjem zisťuje u manžela žiaka.
Žiak sa zaráta za dvoch členov domácnosti v prípade, ak sa o rodinu stará slobodný, rozvedený, ovdovelý alebo z iných dôvodov osamelý rodič, alebo ak obaja rodičia sú dôchodcovia a okrem dôchodku nemajú príjem z pracovnej činnosti, alebo ak je ženatý (žiačka vydatá).
(9) Ak ide o súbeh prípadov uvedených v odseku 8, zaráta sa žiadateľ za dvoch členov domácnosti iba raz.
(10) Sociálnu odkázanosť sú povinní preukázať žiak alebo osoba povinná ho vyživovať. Ak sa zmenia skutočnosti, ktoré by mali vplyv na zistenie sociálnej odkázanosti, sú tieto osoby povinné oznámiť ich riaditeľovi učilišťa.
(11) Žiaci, u ktorých sa zistila sociálna odkázanosť, dostanú v 1. a 2. ročníku na začiatku každého polroku 500 Kčs na osobné vybavenie.
(12) Ak sa zvýhodnenie poskytne podľa § 10 ods. 1 a 2, § 11 ods. 1, § 13 ods. 1 písm. e) z dôvodov sociálnej odkázanosti na základe nepravdivých alebo neúplných údajov uvedených žiakom alebo jeho zákonným zástupcom, alebo ak žiak alebo jeho zákonný zástupca neoznámi zmenu okolností rozhodných pre zistenie sociálnej odkázanosti, je povinný vrátiť neoprávnene poskytnuté sumy ako aj náklady spojené s poskytnutím stravovania a ubytovania.
(13) Ustanovenia odsekov 1 až 10 sa vzťahujú i na žiakov denného štúdia v kombinovanom štúdiu.
(1) Žiačkam matkám a osamelým žiačkam a žiakom s nezaopatreným dieťaťom poskytuje sa každý mesiac po celé obdobie štúdia v odbore alebo počas denného štúdia v kombinovanom štúdiu vrátane opakovania ročníka, školských prázdnin a pracovnej neschopnosti 350 Kčs na dieťa a na každé ďalšie dieťa 200 Kčs.
(2) Sumy uvedené v odseku 1 sa poskytujú popri odmenách poskytovaných podľa § 3, 4, 5, 7 a 8.
(3) Žiačke, ktorej sa narodí dieťa v čase určenom v odseku 1, sa poskytne určená suma spätne od prvého dňa kalendárneho mesiaca, do ktorého spadá začiatok štvrtého týždňa pred pôrodom.
(5) Žiačke matke alebo osamelým žiačkam a žiakom s nezaopatreným dieťaťom, ktorí sa prestali starať o dieťa a toto dieťa bolo opatrením príslušného orgánu zverené do rodinnej alebo ústavnej starostlivosti nahrádzajúcej starostlivosť rodičov, alebo žiačke, ktorej dieťa je v ústavnej starostlivosti z iných ako zdravotných dôvodov, zastaví sa výplata sumy podľa odseku 1 od prvého dňa kalendárneho mesiaca nasledujúceho po vykonaní tohto opatrenia.
Zvýhodnenie podľa § 10 ods. 1 a 2, § 11 ods. 1 a § 13 ods. 1 písm. c) sa poskytuje aj žiakom, u ktorých je to odôvodnené na základe lekárskeho posudku zdravotným stavom.24)
Pri zrušení zvýhodnených odborov sa žiakovi pôvodné zvýhodnenie v hmotnom zabezpečení zachováva až do ukončenia štúdia v odbore.
1. vyhláška Ministerstva práce a sociálnych vecí Slovenskej socialistickej republiky a Ministerstva školstva Slovenskej socialistickej republiky č. 95/1979 Zb. o odmeňovaní a hmotnom zabezpečení žiakov a učňov pripravujúcich sa na robotnícke povolania v učebných a študijných odboroch v znení vyhlášky č. 167/1979 Zb., vyhlášky č. 50/1981 Zb., vyhlášky č. 36/1982 Zb. a vyhlášky č. 96/1982 Zb.,
2. vyhláška Ministerstva školstva Slovenskej socialistickej republiky a Ministerstva zdravotníctva Slovenskej socialistickej republiky č. 96/1979 Zb. o poskytovaní štipendií a hmotného zabezpečenia žiakom gymnázií, odborných škôl, konzervatórií a stredných škôl pre pracujúcich.
Táto vyhláška nadobúda účinnosť 1. marcom 1987.
Minister práce a sociálnych vecí SSR:
Príloha vyhlášky č. 4/1987 Zb.
zvýhodnených učebných a študijných odborov zaradených do kategórie A
a) Odbory v odvetviach národohospodársky najdôležitejších
banské, v ktorých sa uskutočňuje odborný výcvik pod zemou v organizáciách riadených Federálnym ministerstvom palív a energetiky a v organizáciách rudného a nerudného baníctva riadených Federálnym ministerstvom hutníctva a ťažkého strojárstva:
Kód Odbor Zameranie odboru na:
01-54-2(11) banská prevádzka
03-83-2 mechanik banských prevádzok
04-62-2 elektromechanik banské stroje a zariadenia
v odvetví baníctva a energetiky a v odvetví rudného a nerudného baníctva v organizáciách riadených Federálnym ministerstvom palív a energetiky a Federálnym ministerstvom hutníctva a ťažkého strojárstva:
01-56-2(12) povrchové dobývanie
01-63-2 strojník vrtné súpravy
03-13-2 mechanik-opravár stroje a zariadenia
v organizáciách riadených Federálnym ministerstvom palív a energetiky, Federálnym ministerstvom hutníctva a ťažkého strojárstva a Federálnym ministerstvom elektrotechnického priemyslu:
04-63-2 elektromechanik rozvodné zariadenia
b) Odbory vo všetkých odvetviach národného hospodárstva:
01-65-2 strojník hutné tvárnenie kovov
01-78-2 strojník hutnú druhovýrobu kovov
02-51-2 hutník výrobu železných kovov
02-52-2 hutník výrobu neželezných kovov
02-72-2 klampiar stavebnú výrobu
02-84-2 strojový mechanik oceľové konštrukcie
02-85-2 strojový mechanik výrobu a montáž potrubia
02-86-2 strojový mechanik traťové montáže
03-12-2 mechanik-opravár vážiace zariadenia
03-16-2 mechanik-opravár plynárenské zariadenia
03-18-2 mechanik-opravár zdvíhacie zariadenia
03-19-2 mechanik-opravár koľajové vozidlá
03-21-2 mechanik-opravár chladiarenské zariadenia
03-41-2 úpravár kovov tepelné spracovanie
03-42-2 úpravár kovov pokovovanie
03-61-2 obrábač kovov sústruženie
03-62-2 obrábač kovov frézovanie
03-63-2 obrábač kovov brúsenie
03-64-2 obrábač kovov univerzálne obrábanie
03-85-2/01 strojárska výroba obrábanie kovov
03-85-2(22) strojárska výroba obrábanie kovov
03-85-2/04 strojárska výroba zlievárne
03-85-2(25) strojárska výroba zlievárne
04-71-2 spojový mechanik oznamovacie siete
04-91-2/01 doprava dopravu a prepravu
04-91-2(32) doprava dopravu a prepravu
05-32-2 keramik stavebnú keramiku
05-51-2 sklár duté sklo
05-53-2 sklár technické sklo
05-89-2 výroba stavebných látok
05-89-2(41) výroba stavebných látok
06-41-2 prevádzkový chemik priemyselnú chémiu
06-43-2 prevádzkový chemik výrobu koksu a spracovanie vedľajších produktov
06-47-2 prevádzkový chemik práčovne a čistiarne
06-61-2 garbiarsky chemik spracovanie kože
06-62-2 garbiarsky chemik spracovanie kožušníckych kožiek
06-97-2/05 potravinárska výroba pekárne
06-97-2(64) potravinárska výroba pekárne
07-32-2 pradiar spracovanie vlákien na textilné polotovary
07-41-2 tkáč plošné textílie
08-22-2 stolár stavebnú výrobu
08-31-2 spracovateľ prírodných pletív výrobu košíkov a nábytku
08-32-2 spracovateľ prírodných pletív pletenú galantériu
08-52-2 kožušník šitie a opravy kožušinových výrobkov
08-61-2 rukavičkár strih rukavičkárskych výrobkov
08-62-2 rukavičkár šitie rukavičkárskych výrobkov
08-71-2 obuvník výrobu obuvi z usní a plastov
08-72-2 obuvník výrobu obuvníckych polotovarov
08-88-2 košikárska výroba
08-89-2/01 kožiarska výroba obuv
08-89-2(77) kožiarska výroba obuv
09-31-2 železobetonár výrobu stavebných dielcov
09-32-2 železobetonár výrobu a montáž stavebných konštrukcií
09-41-2 kamenár ťažbu a spracovanie kameňa
09-51-2 sklenár zasklievanie a rámovanie
09-82-2 stavebná výroba
09-82-2(83) stavebná výroba
45-72-2 poľnohospodárska výroba
45-72-2(84) poľnohospodárska výroba
45-79-2 lesná výroba
45-79-2(85) lesná výroba
45-81-2 chovateľ chov hovädzieho dobytka, ošípaných a oviec
64-57-2/02 technické služby práčovne a čistiarne
64-57-2(90) technické služby práčovne a čiastiarne
Všetky učebné a študijné odbory, ktorých výučba sa zabezpečuje na vybraných územiach pri západnej hranici ČSSR určených vládou ČSSR.
c) Odbory, v ktorých sa žiaci pripravujú pre organizácie určené so zreteľom na plánované mimoriadne medzioblastné presuny žiakov
1. Pre okresy Ústí nad Labem, Teplice, Most, Chomutov, Česká Lípa a Sokolov:
01-77-2 strojník stavebné a traťové stroje
02-71-2 klampiar strojársku výrobu
03-11-2 mechanik opravár1) poľnohospodárske a lesnícke stroje a zariadenia
03-13-2 mechanik opravár stroje a zariadenia
03-19-2 mechanik opravár koľajové vozidlá
2. Pre hlavné mesto ČSSR Prahu:
02-81-2 strojový mechanik stroje a zariadenia
09-61-2 maliar stavebnú výrobu
09-62-2 maliar interiéry
64-61-2 predavač potravinársky tovar
64-63-2 predavač elektrotechnický tovar
64-64-2 predavač drogériový tovar
64-67-2 predavač textil a odievanie
3. Pre hlavné mesto SSR Bratislavu:
06-95-2 mäsiar-údenár2)
08-21-2 stolár výrobu nábytku a zariadení
08-85-2 remenár sedlár
09-78-2 inštalatér
1) Zoznam zvýhodnených odborov schválila vláda ČSSR uznesením č. 274 zo 16. októbra 1986. Vybrané organizácie určí podľa uznesenia vlády ČSSR č. 241/1976 a č. 273/1978 príslušný KNV po dohode so Slovenskou plánovacou komisiou a Ministerstvom práce a sociálnych vecí SSR.
2) § 9 ods. 4 zákona č. 29/1984 Zb. o sústave základných a stredných škôl (školský zákon).
3) § 22 ods. 2 a § 63 školského zákona.
4) § 32 ods. 3 školského zákona.
5) § 21 ods. 2 školského zákona.
6) § 14 a 16 vyhlášky Ministerstva školstva SSR, Ministerstva zdravotníctva SSR a Ministerstva práce a sociálnych vecí SSR č. 88/1984 Zb. o poskytovaní štipendií a hmotného zabezpečenia žiakom gymnázií a stredných odborných škôl.
7) § 13 ods. 2 písm. c) školského zákona.
8) Nariadenie vlády ČSSR č. 161/1980 Zb. o finančnom hospodárení štátnych hospodárskych a ďalších socialistických organizácií.
9) § 133 ods. 2 Zákonníka práce a smernice príslušných ústredných orgánov.
10) § 15 ods. 2 písm. a) vyhlášky č. 88/1984 Zb.
11) Vyhláška Československej akadémie vied č. 54/1977 Zb., ktorou sa upravujú niektoré podrobnosti o pracovnoprávnych vzťahoch účastníkov vedeckej výchovy a študijných pobytov a o poskytovaní štipendií, v znení vyhlášky č. 40/1979 Zb.
12) Vyhláška Ústrednej rady odborov č. 165/1979 Zb. o nemocenskom poistení niektorých pracovníkov a o poskytovaní dávok nemocenského poistenia občanom v osobitných prípadoch v znení vyhlášky č. 155/1983 Zb.
13) Napríklad vyhláška Ministerstva zdravotníctva Slovenskej socialistickej republiky č. 120/1975 Zb. o osvedčeniach na nové spôsoby prevencie, diagnostiky a liečenia ľudí.
14) Zákon č. 145/1961 Zb. o dani z príjmov obyvateľstva v znení neskorších predpisov.
15) Zákon č. 103/1974 Zb. o poľnohospodárskej dani v znení neskorších predpisov.
16) Zákon č. 36/1965 Zb. o dani z príjmov z literárnej a umeleckej činnosti v znení neskorších predpisov.
17) Zákon č. 54/1956 Zb. o nemocenskom poistení zamestnancov v znení neskorších predpisov.
18) Zákon č. 121/1975 Zb. o sociálnom zabezpečení v znení neskorších predpisov.
19) Zákon č. 88/1968 Zb. o predĺžení materskej dovolenky, o dávkach v materstve a o prídavkoch na deti z nemocenského poistenia v znení neskorších predpisov.
20) Vyhláška Ministerstva spravodlivosti Slovenskej socialistickej republiky č. 25/1977 Zb. o zrážkach z pracovnej odmeny osôb, ktoré sú vo výkone trestu odňatia slobody alebo vo väzbe, a o výkone rozhodnutí zrážkami z pracovnej odmeny týchto osôb a chovancov osobitných výchovných zariadení v znení vyhlášky č. 137/1983 Zb.
21) Zákonné opatrenie Predsedníctva Federálneho zhromaždenia č. 76/1979 Zb. o zvýšení dôchodkov v znení zákonného opatrenia Predsedníctva Federálneho zhromaždenia č. 7/1982 Zb.
22) Zákon č. 50/1973 Zb. o pestúnskej starostlivosti v znení zákona č. 58/1984 Zb.
23) Vyhláška Federálneho ministerstva práce a sociálnych vecí č. 159/1970 Zb. o poskytovaní odmien pri významných pracovných a životných výročiach.
24) § 24 ods. 1 školského zákona.
1) Iba v organizáciách riadených Ministerstvom lesného a vodného hospodárstva ČSR.
2) Len v organizáciách riadených Ministerstvom poľnohospodárstva a výživy SSR.

References: § 24
 § 4
 § 6
 § 3
 § 3
 § 4
 § 4
 § 3
 § 3
 § 4
 § 3
 § 3
 § 8
 § 7
 § 3
 § 4
 § 6
 § 6
 § 4
 § 4
 § 2
 § 10
 § 11
 § 13
 § 3
 § 10
 § 11
 § 13
 § 9
 § 22
 § 63
 § 32
 § 21
 § 14
 § 13
 § 133
 § 15
 § 24